CELEX: 62011CN0337
Language: et
Date: 2011-07-01 00:00:00
Title: Kohtuasi C-337/11: Eelotsusetaotlus, mille on esitanud Sø- og Handelsretten (Taani) 1. juulil 2011 — HK Danmark, kes esindab Lone Skouboe Werget, versus Pro Display A/S (likvideerimisel)

10.9.2011   
            
            
               ET
            
            
               Euroopa Liidu Teataja
            
            
               C 269/32
            
         Eelotsusetaotlus, mille on esitanud Sø- og Handelsretten (Taani) 1. juulil 2011 — HK Danmark, kes esindab Lone Skouboe Werget, versus Pro Display A/S (likvideerimisel)
   (Kohtuasi C-337/11)
   2011/C 269/63
   Kohtumenetluse keel: taani
   
      Eelotsusetaotluse esitanud kohus
   
   Sø- og Handelsretten
   
      Põhikohtuasja pooled
   
   
      Hageja: HK Danmark, kes esindab Lone Skouboe Werget
   
      Kostja: Pro Display A/S (likvideerimisel)
   
      Eelotsuse küsimused
   
   Eelotsuse küsimused
   
               1.
            
            
               
                           a)
                        
                        
                           Kas mõiste „puue” kõnealuse direktiivi tähenduses hõlmab mis tahes isikut, kes füüsiliste, vaimsete või psühholoogiliste kahjustuste tõttu ei saa või saab ainult piiratud ulatuses täita oma tööülesandeid ajavahemiku jooksul, mis vastab Euroopa Kohtu otsuses kohtuasjas C-13/05: Navas (1) punktis 45 märgitud kestusnõudele?
                        
                     
                           b)
                        
                        
                           Kas mõiste „puue” kõnealuse direktiivi tähenduses võib hõlmata seisundit, mis on tingitud arstlikult diagnoositud ravimatust haigusest?
                        
                     
                           c)
                        
                        
                           Kas mõiste „puue” kõnealuse direktiivi tähenduses võib hõlmata seisundit, mis on tingitud arstlikult diagnoositud ajutisest haigusest?
                        
                     
         
               2.
            
            
               Kas püsivat töövõime vähenemist, millega ei kaasne vajadust spetsiaalsete abivahendite ega muu sellise järele, vaid mis tähendab üksnes seda, et asjaomane isik ei ole võimeline töötama täistööajaga, tuleb pidada puudeks direktiivi 2000/78/EÜ (2) tähenduses?
            
         
               3.
            
            
               Kas tööaja vähendamine on direktiivi 2000/78/EÜ artikli 5 kohaldamisalasse kuuluv abinõu?
            
         
               4.
            
            
               Kas nõukogu direktiiv 2000/78/EÜ keelab kohaldada siseriiklikku õigusnormi, mille kohaselt tööandjal on õigus lõpetada töösuhe töötajaga, keda tuleb pidada puudega inimeseks kõnealuse direktiivi tähenduses, lühendatud etteteatamistähtajaga, kui see töötaja on saanud töötasu haiguse ajal kokku 120 päeva eest mis tahes 12 järjestikuse kuu jooksul, kui:
               
                           a)
                        
                        
                           töölt puudumine oli tingitud puudest
                           või
                        
                     
                           b)
                        
                        
                           töölt puudumine oli tingitud sellest, et tööandja ei võtnud tarvitusele konkreetses olukorras asjakohaseid abinõusid, et võimaldada puudega inimesel tema tööülesandeid täita?
                        
                     
         
      (1)  EKL 2006, lk I-6467.
   
      (2)  EÜT L 303, lk 16; ELT eriväljaanne 05/04, lk 79.